ชื่อไทย: อโรวาน่าดำ
ชื่อสามัญ: Black Arowana
ชื่อวิทยาศาสตร์: Osteoglossum ferreirai
วงศ์ (Family): Osteoglossidae
ถิ่นกำเนิด: แม่น้ำในทวีปอเมริกาใต้ เช่น แม่น้ำเนคูโร แม่น้ำปูแรงโก เนโกร บรานโก
รายละเอียด: เป็นปลาอโรวาน่าที่หาซื้อได้ค่อนข้างยากในตลาด มีอุปนิสัยขี้ตกใจง่าย การนำเข้าปลามานั้นมักจะยังมีถุงไข่แดงติดอยู่ เพราะมีสีสันที่สวยงามแปลกตา ปลาชนิดนี้มีรูปร่างเหมือนกับอโรวาน่าเงิน แต่ในเรื่องสีสันนั้น จะมีสีสันที่แปลกตา เมื่อปลาตอนเล็กๆจะเป็นสีดำทั้งตัวตั้งแต่หนวดจนถึงหาง มีสีเหลืองทองคาดตั้งแต่ปลายหนวดจรดปลายหาง และคาดตามแนวขวางที่บริเวณคอ โคนครีบท้องเป็นสีทอง ครีบอกเป็นสีเหลืองทองด้วย เมื่อปลาโตขึ้นจนมีความยาวประมาณ 12 ซม. สีของลำตัวจะค่อยๆเปลี่ยนไป จากสีดำเปลี่ยนเป็นสีเทา ครีบท้องและครีบหลังจะเป็นสีน้ำตาล ส่วนของครีบหลังจะเป็นสีน้ำเงินเข้มและมีสีแดงเป็นจุดๆเกิดขึ้น สีเหล่านี้จะเปลี่ยนไปเรื่อยๆ จนกระทั่งความยาวถึง 20 ซม. จึงจะเป็นสีที่ใกล้เคียงกับปลาที่โตเต็มวัยที่สุด 
ประเภท (Catalogy): ปลาอโรวาน่า